ai4bharat/Pralekha huggingface dataset:
മന്ത്രിസഭ
1944ലെ അന്താരാഷ്ട്ര സിവില് വ്യോമയാന കണ്വെന്ഷനിലെ  ഭേദഗതികളുമായി ബന്ധപ്പെട്ട് വിവിധ ആർട്ടിക്കിളുകൾ സംബന്ധിച്ച 3 പ്രോട്ടോക്കോളുകള്ക്കു മന്ത്രിസഭയുടെ അംഗീകാരം
1944ലെ അന്താരാഷ്ട്ര സിവില് വ്യോമയാന കണ്വെന്ഷനിലെ  ഭേദഗതികളുമായി ബന്ധപ്പെട്ട് ആര്ട്ടിക്കിള് 3 ബിഐഎസ്, ആര്ട്ടിക്കിള് 50 , ആര്ട്ടിക്കിള് 56 എന്നിവ സംബന്ധിച്ച മൂന്ന് പ്രോട്ടോക്കോളുകൾ അംഗീകരിക്കാൻ പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
ഷിക്കാഗോ കണ്വെന്ഷന്റെ ആര്ട്ടിക്കിളുകള് കരാറിലുൾപ്പെട്ട എല്ലാ രാജ്യങ്ങളുടെയും പ്രത്യേകാവകാശങ്ങളും കടമകളും സ്ഥാപിക്കുകയും, അന്തർദേശീയ വ്യോമഗതാഗതം നിയന്ത്രിക്കുന്ന അന്താരാഷ്ട്ര ഐസിഎഒ സ്റ്റാന്ഡേര്ഡുകളും ശുപാര്ശ ചെയ്ത സമ്പ്രദായങ്ങളും  സ്വീകരിക്കുന്നത് പ്രോത്സാഹിപ്പിക്കുകയും ചെയ്യുന്നു.
കഴിഞ്ഞ 78 വര്ഷത്തിനിടയില്, ഷിക്കാഗോ കണ്വെന്ഷന് ചില ഭേദഗതികള്ക്ക് വിധേയമായി. ഇന്ത്യ കാലാകാലങ്ങളില് അത്തരം ഭേദഗതികള്ക്ക് അംഗീകാരം നല്കാറുണ്ട്. 1944ലെ അന്താരാഷ്ട്ര സിവില് വ്യോമയാന കണ്വെന്ഷനിലെ ഭേദഗതികളുമായി ബന്ധപ്പെട്ട് ഇനിപ്പറയുന്ന മൂന്ന് പ്രോട്ടോക്കോളുകൾക്കാണ് അംഗീകാരം നല്കിയത്:
i. 1944 ലെ ചിക്കാഗോ കണ്വെന്ഷനില് ആര്ട്ടിക്കിള് 3 ബിഐഎസ് ഉള്പ്പെടുത്തുന്നതിനുള്ള പ്രോട്ടോക്കോള് - യാത്രാവിമാനങ്ങള്ക്കെതിരെ ആയുധങ്ങള് ഉപയോഗിക്കുന്നതില് നിന്ന് അംഗരാജ്യങ്ങളെ തടയാന് ;
ii. ഐസിഎഒ കൗണ്സിലിന്റെ അംഗബലം 36ല് നിന്ന് 40 ആയി ഉയര്ത്തുന്നതിനായി 1944ലെ ഷിക്കാഗോ കണ്വെന്ഷന്റെ ആര്ട്ടിക്കിള് 50  ഭേദഗതി ചെയ്യുന്നതിനുള്ള പ്രോട്ടോക്കോള് ;
iii. വ്യോമ നാവിഗേഷന് കമ്മിഷന്റെ അംഗബലം 18ല് നിന്ന് 21 ആയി ഉയര്ത്തുന്നതിനായി 1944 ലെ ഷിക്കാഗോ കണ്വെന്ഷന്റെ ആര്ട്ടിക്കിള് 56 ഭേദഗതി ചെയ്യുന്നതിനുള്ള പ്രോട്ടോക്കോള് .
അന്താരാഷ്ട്ര സിവില് വ്യോമയാന കണ്വെന്ഷനില് പ്രതിപാദിച്ചിരിക്കുന്ന തത്വങ്ങളോടുള്ള ഇന്ത്യയുടെ പ്രതിബദ്ധത ഈ അംഗീകാരം ഊട്ടിയുറപ്പിക്കും. അന്താരാഷ്ട്ര സിവില് ഏവിയേഷനുമായി ബന്ധപ്പെട്ട കാര്യങ്ങളില് ഇന്ത്യയ്ക്ക് കൂടുതല് പ്രയോജനപ്രദമാകാന് ഈ അംഗീകാരം മികച്ച സാധ്യതകളും അവസരങ്ങളും നല്കുമെന്ന് കരുതപ്പെടുന്നു.
-ND-
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയില് ആകെ നടത്തിയ 4.33 കോടി പരിശോധനയില് 1.22 കോടിയിലധികം നടത്തിയത് കഴിഞ്ഞ രണ്ടാഴ്ചയ്ക്കിടെ
കഴിഞ്ഞ 24 മണിക്കൂറിനുള്ളില് നടത്തിയത് ദശലക്ഷത്തിലധികം പരിശോധനകള്
22 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദശലക്ഷത്തിലെ പരിശോധന ദേശീയ ശരാശരിയേക്കാള് മികച്ച നിലയില്
ന്യൂഡല്ഹി, 01 സെപ്റ്റംബര് 2020
ടെസ്റ്റ്, ട്രാക്ക്, ട്രീറ്റ് നയത്തിന്റെ ഭാഗമായി കേന്ദ്രനിര്ദേശപ്രകാരം സംസ്ഥാനങ്ങളും കേന്ദ്രഭരണപ്രദേശങ്ങളും കോവിഡ് 19 പരിശോധന ഊര്ജ്ജിതമാക്കിയിട്ടുണ്ട്. രാജ്യത്താകെ നടത്തിയ കോവിഡ് ടെസ്റ്റുകളുടെ എണ്ണം 4.3 കോടി കടന്നു . കഴിഞ്ഞ രണ്ടാഴ്ച മാത്രം നടത്തിയത് 1,22,66,514 പരിശോധനകളാണ്.
ആകെ പരിശോധനയില് ഏറിയ പങ്കും തമിഴ്നാട്, ഉത്തര്പ്രദേശ്, മഹാരാഷ്ട്ര എന്നീ സംസ്ഥാനങ്ങളിലാണ്. ഈ മൂന്ന് സംസ്ഥാനങ്ങള് നടത്തുന്നത് രാജ്യത്താകെ നടത്തുന്ന പരിശോധനയുടെ 34 ശതമാനമാണ്.
ഇന്ത്യയുടെ പ്രതിദിന കോവിഡ് പരിശോധനാശേഷി 10 ലക്ഷം മറികടന്നു. കഴിഞ്ഞ 24 മണിക്കൂറിനുള്ളില് നടത്തിയത് 10,16,920 പരിശോധനകളാണ്.
പ്രതിവാര പരിശോധനാശരാശരിയിലും വര്ധനയുണ്ടായിട്ടുണ്ട്. 2020 ജനുവരി ആദ്യ വാരം മുതലുള്ള കണക്കുകള് ചൂണ്ടിക്കാട്ടുന്നത് പരിശോധനകള് 4 മടങ്ങ് വര്ധിച്ചെന്നാണ്.
രാജ്യത്ത് ദശലക്ഷത്തിലെ പരിശോധന  31,394 ആയി കുത്തനെ ഉയര്ന്നു. 22 സംസ്ഥാനങ്ങളില്/കേന്ദ്രഭരണപ്രദേശങ്ങളില് ദശലക്ഷത്തിലെ പരിശോധന ദേശീയ ശരാശരിയേക്കാള് മികച്ച നിലയിലാണ്. ഗോവ, ഡല്ഹി, ആന്ധ്രാപ്രദേശ്, തമിഴ്നാട് എന്നിവ പ്രതിദിന പരിശോധനയില് ഏറെ മുന്നിലാണ്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂഡൽഹി, ജൂലൈ 23,2021
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 മെയ് വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള റിപ്പോർട്ട് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു. അതിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/jul/doc202172301.pdf
SKY
(Visitor Counter : 130
തൊഴില്, ഉദ്യോഗ മന്ത്രാലയം
ലോക്ക്ഡൗൺ കാലത്ത് വിഹിതങ്ങൾ നിക്ഷേപിക്കുന്നത് വൈകുന്നതിനു പിഴചുമത്തുന്നതില് നിന്ന് ഇ.പി.എഫ്, എം.പി നിയമം 1952 കീഴില് വരുന്ന സ്ഥാപനങ്ങള്ക്ക് ഇളവ്
കോവിഡ്-19ന്റെ വ്യാപനം നിയന്ത്രിക്കുന്നതിനായി ഗവണ്മെന്റ് പ്രഖ്യാപിച്ച ലോക്ക്ഡൗണും അതുമായി ബന്ധപ്പെട്ട മറ്റ് തടസങ്ങളും മൂലം ഇ.പി.എഫ് ആന്റ് എം.പി നിയമം 1952ന് കീഴില് വരുന്ന സ്ഥാപനങ്ങള് ദുരിതത്തിലാവുകയും സാധാരണ നിലയില് പ്രവര്ത്തിക്കാനും നിയമപരമായ വിഹിതങ്ങൾ സമയത്തിന് അടയ്ക്കാനും കഴിയുന്നില്ല.
വിഹിതങ്ങളും മറ്റ് ചാര്ജ്ജുകളും സമയത്തിന് നിക്ഷേപിക്കാന് ഈ അടച്ചിടല് കാലത്ത് എപ്പോഴെങ്കിലും സ്ഥാപനങ്ങള്ക്ക് കഴിഞ്ഞിട്ടില്ലെങ്കില്, പ്രവര്ത്തനപരമോ അല്ലെങ്കില് സാമ്പത്തികപരമോ ആയ കാരണങ്ങള് മൂലം അത്തരത്തില് വൈകലുണ്ടായിട്ടുണ്ടെങ്കില് അതിനെ വീഴ്ചയായി കണക്കാക്കേണ്ടതില്ലെന്നും വീഴ്ചയ്ക്കുള്ള പിഴ ചുമത്തേണ്ടതില്ലെന്നും ഇ.പി.എഫ്.ഒ തീരുമാനിച്ചു.
ഇ.പി.എഫ്.ഒയുടെ വെബ്സൈറ്റിലെ ഹോംപേജിലെ കോവിഡ്-19 ടാബിന് കീഴില് ലഭ്യമാകുന്ന അത്തരം കേസുകളില് വീഴ്ചകളുടെ പിഴ ചുമത്താനുള്ള നടപടികള് ആരംഭിക്കേണ്ടതില്ലെന്ന് നിര്ദ്ദേശം അടങ്ങുന്ന 2020 മേയ് 15നുള്ള സര്ക്കുലര് ഇ.പി.എഫ്.ഒയുടെ ഫീല്ഡ് ഓഫീസര്മാര്ക്ക് നല്കിയിട്ടുണ്ട്.
യുവജനകാര്യ, കായിക മന്ത്രാലയം
യുവജനകാര്യ കായിക മന്ത്രാലയം, സ്പോർട്സ് അവാർഡ് 2021 നായി അപേക്ഷ സമർപ്പിക്കാനുള്ള അവസാന തീയതി ജൂൺ 28 വരെ നീട്ടി
ന്യൂഡൽഹി, ജൂൺ 18, 2021
രാജീവ് ഗാന്ധി ഖേൽ രത്ന അവാർഡുകൾ, അർജുന അവാർഡ്, ദ്രോണാചാര്യ അവാർഡ്, ധ്യാൻ ചന്ദ് അവാർഡ്, രാഷ്ട്രീയ ഖേൽ പ്രോത്സാഹൻ പുരസ്കാർ, മൗലാന അബുൾ കലാം ആസാദ് ട്രോഫി തുടങ്ങി 2021-ലെ കായിക പുരസ്കാരങ്ങൾക്കുള്ള അപേക്ഷകൾ/ശുപാർശകൾ കേന്ദ്ര യുവജനകാര്യ-കായിക മന്ത്രാലയം 2021 മെയ് 19, 20 തീയതികളിൽ ക്ഷണിച്ചിരുന്നു. മന്ത്രാലയത്തിന്റെ വെബ്സൈറ്റായ www.yas.nic.in ൽ വിജ്ഞാപനം അപ്ലോഡ് ചെയ്തിട്ടുണ്ട്.
നാമനിർദ്ദേശങ്ങൾ സ്വീകരിക്കുന്നതിനുള്ള അവസാന തീയതി 2021 ജൂൺ 21 ൽ നിന്നും 2021 ജൂൺ 28 ലേക്ക്  നീട്ടി. യോഗ്യതയുള്ള കായികതാരങ്ങൾ/പരിശീലകർ/സ്ഥാപനങ്ങൾ/ സർവ്വകലാശാലകളിൽ നിന്നുള്ള ശുപാർശകൾ/ അപേക്ഷകൾ അവാർഡിനായി ക്ഷണിക്കപ്പെടുന്നു. ഇവ surendra.yadav[at]nic[dot]in അല്ലെങ്കിൽ girnish.kumar[at]nic[dot]in എന്ന വിലാസത്തിലേക്ക് ഇ-മെയിൽ ചെയ്യേണ്ടതാണ്.
ഇന്ത്യൻ ഒളിമ്പിക്സ് അസോസിയേഷനുകൾ/ സ്പോർട്സ് അതോറിറ്റി ഓഫ് ഇന്ത്യ/അംഗീകൃത ദേശീയ സ്പോർട്സ് ഫെഡറേഷനുകൾ/സ്പോർട്സ് പ്രമോഷൻ ബോർഡുകൾ/ സംസ്ഥാന/കേന്ദ്രഭരണ പ്രദേശ ഗവൺമെൻറുകൾ എന്നിവയ്ക്ക് ഇതു സംബന്ധിച്ച അറിയിപ്പ് നൽകിയിട്ടുണ്ട്. 2021 ജൂൺ 28 ന് ശേഷം ലഭിക്കുന്ന നാമനിർദ്ദേശങ്ങൾ പരിഗണിക്കില്ല.
RRTN/SKY
(Visitor Counter : 154
മന്ത്രിസഭ
കേന്ദ്ര ഗവണ്മെന്റ് ജീവനക്കാര്ക്ക് 2021 ജൂലൈ ഒന്നുമുതലുള്ള ക്ഷാമബത്തയുടെ അധിക ഗഡു ക്കളും, പെന്ഷന്കാര്ക്ക് ക്ഷാമാശ്വാസവും നല്കുന്നതിന് മന്ത്രിസഭയുടെ അംഗീകാരം
അടിസ്ഥാന ശമ്പളം/ പെന്ഷന് എന്നിവയുടെ നിലവിലുള്ള 28% നിരക്കില് 3% വര്ദ്ധനവ്
ഇത് ഏകദേശം 47.14 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 68.62 ലക്ഷം പെന്ഷന്കാര്ക്കും ഗുണം ചെയ്യും
ക്ഷാമബത്തയും ക്ഷാമാശ്വാസവും അനുവദിക്കുന്നതിലൂടെ ഖജനാവിന് പ്രതിവര്ഷം 9,488.70 കോടിയുടെ ബാദ്ധ്യതയുണ്ടാകും
കേന്ദ്ര ഗവണ്മെന്റ് ജീവനക്കാര്ക്ക് ക്ഷാമബത്തയുടെയും പെന്ഷന്കാര്ക്ക് ക്ഷാമാശ്വാസത്തിന്റെയും  അധിക ഗഡു 2021 ജൂലൈ ഒന്നുമുതല് പ്രാബല്യത്തില് വരത്തക്കവിധത്തില് അനുവദിക്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. വിലക്കയറ്റത്തിന് പരിഹാരമായ അടിസ്ഥാന ശമ്പളം/ പെന്ഷന് എന്നിവയുടെ നിലവിലുള്ള 28% നിരക്കില് 3% വര്ദ്ധനവാണ് അനുവദിച്ചിരിക്കുന്നത്.
ഏഴാം കേന്ദ്ര ശമ്പള കമ്മീഷന്റെ ശിപാര്ശകള് അടിസ്ഥാനമാക്കിയുള്ള അംഗീകൃത സമവാക്യം അനുസരിച്ചാണ് ഈ വര്ദ്ധനവ്. ക്ഷാമബത്ത, ക്ഷാമാശ്വാസം എന്നിവയുടെ ഫലമായി ഖജനാവിന് പ്രതിവര്ഷം 9,488.70 കോടി രൂപയുടെ ബാദ്ധ്യതയുണ്ടാകും. ഇത് ഏകദേശം 47.14 ലക്ഷം കേന്ദ്ര ഗവണ്മെന്റ് ജീവനക്കാര്ക്കും 68.62 ലക്ഷം പെന്ഷന്കാര്ക്കും ഗുണം ചെയ്യും.
പ്രധാനമന്ത്രിയുടെ ഓഫീസ്
അമൃത് മഹോത്സവ് പരിപാടി സബർമതി ആശ്രമത്തിൽ നിന്നും തുടങ്ങും : പ്രധാനമന്ത്രി
'തദ്ദേശീയതയ്ക്ക് വേണ്ടി ശബ്ദമുയർത്തുക' ആണ് ബാപ്പുവിനും, സ്വാതന്ത്ര്യസമരസേനാനികൾക്കും നൽകാവുന്ന മനോഹരമായൊരു ശ്രദ്ധാഞ്ജലിയെന്ന് പ്രധാനമന്ത്രി.
അഹമ്മദാബാദിലെ സബർമതി ആശ്രമത്തിൽ നിന്ന് പ്രധാനമന്ത്രി ശ്രീ നരേന്ദ്ര മോദി ഇന്ന് ‘പദയാത്ര’  ഫ്ലാഗ് ഓഫ് ചെയ്യും.
"ഇന്നത്തെ അമൃത് മഹോത്സവ് പരിപാടി തുടങ്ങുന്നത് ദണ്ഡി മാർച്ച് ആരംഭിച്ച സബർമതി ആശ്രമത്തിൽ നിന്നാണ്. ഇന്ത്യയിലെ ജനങ്ങൾക്കിടയിൽ അഭിമാനബോധവും ആത്മ നിർഭരതയും വളർത്തുന്നതിൽ മാർച്ചിന് പ്രധാന പങ്കുണ്ട്. ''തദ്ദേശീയതയ്ക്ക് വേണ്ടി ശബ്ദമുയർത്തുക'' എന്നതാണ് ബാപ്പുവിനും നമ്മുടെ മഹാന്മാരായ സ്വാതന്ത്ര്യസമര സേനാനികൾക്കുമുള്ള ഒന്നാംതരം ശ്രദ്ധാഞ്ജലി.
ഏതെങ്കിലും പ്രാദേശിക ഉൽപ്പന്നം വാങ്ങി 'തദ്ദേശീയതയ്ക്ക് വേണ്ടി ശബ്ദമുയർത്തുക' എന്ന ഹാഷ് ടാഗ് ഉപയോഗിച്ച് സോഷ്യൽ മീഡിയയിൽ ഒരു ചിത്രം പോസ്റ്റുചെയ്യുക. സബർമതി ആശ്രമത്തിൽ മഗൻ നിവാസിന് സമീപം ഒരു ചർക്ക സ്ഥാപിക്കും. ആത്മനിർഭരയുമായി ബന്ധപ്പെട്ട ഓരോ ട്വീറ്റിലും ഇത് പൂർണ്ണ വൃത്തം തിരിയും. ഇത് ഒരു ജനകീയ പ്രസ്ഥാനത്തിന്റെ ഉത്തേജകമായും മാറും " പ്രധാനമന്ത്രി ട്വീറ്റുകളുടെ ഒരു പരമ്പരയിൽ പറഞ്ഞു.
പ്രധാനമന്ത്രിയുടെ ഓഫീസ്
ഡോ. ബാബാസാഹെബ് അംബേദ്കറിന് പ്രധാനമന്ത്രി ആദരാഞ്ജലികൾ അർപ്പിച്ചു
ഡോ. ബാബാസാഹേബ് അംബേദ്കറുടെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് പുഷ്പാർച്ചന നടത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"മഹാനായ ഡോ. ബാബാസാഹേബ് അംബേദ്കറുടെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ആദരാഞ്ജലികൾ അർപ്പിച്ചു."
റോഡ് ഗതാഗത, ഹൈവേ മന്ത്രാലയം
സൂക്ഷ്മ ‐ ചെറുകിട ഇടത്തരം സംരംഭങ്ങൾ പുനരാരംഭിക്കാൻ ഗവൺമെന്റ് സഹായം: ഗഡ്കരി
കോവിഡ് 19 ന്റെ ഭാഗമായ ലോക്ക്ഡൗൺ പിൻവലിച്ച ശേഷം രാജ്യത്തെ സൂക്ഷ്മ‐ ചെറുകിട ഇടത്തരം സംരംഭങ്ങൾ പുനരാരംഭിക്കാൻ ഗവൺമെന്റ് സമ്പൂർണ സഹകരണം നൽകുമെന്ന് കേന്ദ്ര റോഡ് ഗതാഗത, ദേശീയപാത, എംഎസ്എംഇ
മന്ത്രി ശ്രീ നിതിൻ ഗഡ്കരി ഉറപ്പു നൽകി. ഇന്ന് വെബ് അധിഷ്ഠിത സെമിനാറിലൂടെ എഫ്ഐസിസിഐ പ്രതിനിധികളുമായി ആശയവിനിമയം നടത്തുകയായിരുന്നു കേന്ദ്രമന്ത്രി. ഈ ദിശയിൽ സർക്കാർ കൈക്കൊണ്ട വിവിധ സാമ്പത്തിക തീരുമാനങ്ങൾ മന്ത്രി അവരെ അറിയിച്ചു. ടേം വായ്പകളും  പ്രവർത്തന മൂലധന  വിതരണവും പുനക്രമീകരിക്കാൻ റിസർവ് ബാങ്ക് അനുവദിച്ചതായും ശ്രീ ഗഡ്കരി അറിയിച്ചു.
മൈക്രോ, ചെറുകിട, ഇടത്തരം സംരംഭങ്ങൾ നേരിടുന്ന ബുദ്ധിമുട്ടുകളെ കുറിച്ച് ഗവൺമെന്റിന് ധാരണയുണ്ട്. സമ്പദ്വ്യവസ്ഥയിൽ ഈ മേഖലയുടെ പ്രാധാന്യം മനസ്സിലാക്കുന്നുവെന്നും കേന്ദ്രമന്ത്രി പറഞ്ഞു. വ്യവസായരംഗം ഗവൺമെന്റുമായും ബാങ്കിങ്ങ് മേഖലയുമായി ഒരേപോലെ സഹകരിച്ചു നീങ്ങണം. വിപണിയിലെ പണലഭ്യതയുടെ പ്രാധാന്യത്തെക്കുറിച്ച് വിശദീകരിച്ച കേന്ദ്രമന്ത്രി, മൈക്രോ, ചെറുകിട, ഇടത്തരം സംരംഭങ്ങൾക്കുള്ള ക്രെഡിറ്റ് ഗാരന്റി നിലവിലെ ഒരു ലക്ഷം കോടിയിൽ നിന്ന് അഞ്ച് ലക്ഷം കോടി രൂപയായി ഉയർത്താന് പരിശ്രമിച്ചു വരികയാണെന്നും അറിയിച്ചു. ധനകാര്യസ്ഥാപനങ്ങൾ അനുവദിക്കുന്ന അഡ്വാന്സുകളുടെ 75 ശതമാനവും ഗവൺമെന്റിന്റെ ക്രെഡിറ്റ് ഗ്യാരൻറി സ്കീമിന് കീഴിലുളള്ള ഉറപ്പിന്മേലാണ്. വ്യവസായമേഖലയുടെ പ്രശ്നങ്ങൾ പ്രത്യേകിച്ചും മൈക്രോ, ചെറുകിട, ഇടത്തരം സംരംഭങ്ങളുടെ വിഷയങ്ങൾ അതത് മന്ത്രാലയങ്ങളും വകുപ്പുകളുമായി ചർച്ച ചെയ്യുമെന്നും അദ്ദേഹം ഉറപ്പ് നൽകി.
അടിസ്ഥാന സൗകര്യ വികസന മേഖലയുടെ വർദ്ധിച്ചുവരുന്ന ആവശ്യങ്ങൾ നിറവേറ്റുന്നതിനായി 2019‐20 ൽ റെക്കോർഡ് നിലവാരത്തിലെത്തിച്ച ദേശീയപാതനിർമാണം വരും വർഷങ്ങളിൽ 2‐3 മടങ്ങായി വർദ്ധിപ്പിക്കുമെന്നും അദ്ദേഹം പറഞ്ഞു. നേരത്തെ നിശ്ചയിച്ച ലക്ഷ്യങ്ങളിൽ എത്തിച്ചേരാൻ ഇപ്പോഴുണ്ടായ കാലതാമസം ഒഴിവാക്കി ലഭ്യമായ സമയം പരമാവധി ഉപയുക്തമാക്കണമെന്നും മന്ത്രി നിർദേശിച്ചു. ഈ ദിശയിൽ 3 മാസത്തിനുള്ളിൽ പ്രവർത്തികളിൽ തീരുമാനമെടുക്കാൻ കേന്ദ്രമന്ത്രി ദേശീയ പാത അതോറിട്ടിയോടും ആർബിട്രേഷൻ യൂണിറ്റുകളോടും അഭ്യർഥിച്ചു. എല്ലാ യൂണിറ്റുകളുടെ ചെയർമാന്മാരോടും നിലവിലുള്ള വൈകുന്നേരം 5 മണി എന്ന ജോലിസമയത്തിനു പകരം 7 മണി വരെ പ്രവർത്തിക്കാൻ കേന്ദ്രമന്ത്രി അഭ്യർത്ഥിച്ചു. അവർ ഇതിനകം അങ്ങനെ ചെയ്യാൻ തുടങ്ങിയിട്ടുണ്ടെന്നും തൽഫലമായി 280 വിഷയങ്ങൾ ഉടൻ തീർപ്പാക്കാൻ സാധിച്ചുവെന്നും അദ്ദേഹം അറിയിച്ചു.
കൊറോണ വൈറസ് പടരാതിരിക്കാൻ വേണ്ടത്ര മുൻകരുതൽ നടപടികൾ സ്വീകരിക്കുമെന്ന വ്യവസ്ഥയോടെ വിവിധ സ്ഥലങ്ങളിൽ റോഡ് പണികൾ ആരംഭിക്കുന്നതിന് ഗതാഗത മന്ത്രാലയം തയ്യാറാണെന്നും ശ്രീ നിതിൻ ഗഡ്കരി അറിയിച്ചു.
ബഹിരാകാശ വകുപ്പ്
ചന്ദ്രയാൻ-3 ന്റെ തൽസ്ഥിതിയെ കുറിച്ചും ബുധനാഴ്ച ചന്ദ്രനിലിറങ്ങുന്നതിനുള്ള തയ്യാറെടുപ്പുകളെകുറിച്ചും ഐഎസ്ആർഒ ചെയർമാൻ, മന്ത്രി ഡോ ജിതേന്ദ്ര സിംഗിന് വിവരങ്ങൾ നൽകി
ന്യൂഡൽഹി : ആഗസ്റ്റ് 21,2023
ISRO  ചെയർമാനും ബഹിരാകാശ വകുപ്പ് സെക്രട്ടറിയുമായ ഡോ. എസ്. സോമനാഥ്, കേന്ദ്ര ആണവോർജ, ബഹിരാകാശ സഹമന്ത്രി ഡോ. ജിതേന്ദ്ര സിങ്ങിനെ ഇന്ന് ന്യൂഡൽഹിയിൽ സന്ദർശിച്ച് ചന്ദ്രയാൻ 3 ന്റെ തൽസ്ഥിതിയും ചന്ദ്രനിൽ ഇറങ്ങുന്നതിന്റെ തയ്യാറെടുപ്പുകളും വിശദീകരിച്ചു . 2023 ആഗസ്റ്റ് 23-ന് വൈകുന്നേരം ആണ് ചന്ദ്രനിൽ പേടകത്തിന്റെ ലാൻഡിംങ് നിശ്ചയിച്ചിരിക്കുന്നത്.
ചന്ദ്രയാൻ -3 ന്റെ പ്രവർത്തന നിലയെക്കുറിച്ച് മന്ത്രിയെ ISRO ചെയർമാൻ ധരിപ്പിച്ചു .എല്ലാ സംവിധാനങ്ങളും കൃത്യമായി പ്രവർത്തിക്കുന്നുണ്ടെന്നും ബുധനാഴ്ച തകരാറുകൾ ഒന്നും പ്രതീക്ഷിക്കുന്നില്ലെന്നും പറഞ്ഞു. അടുത്ത രണ്ട് ദിവസങ്ങളിൽ ചന്ദ്രയാൻ -3 ന്റെ തൽസ്ഥിതി തുടർച്ചയായി നിരീക്ഷിക്കും. ലാൻഡിംഗിന്റെ അവസാന ക്രമീകരണങ്ങൾ രണ്ട് ദിവസം മുമ്പ് ലോഡുചെയ്ത് പരിശോധന നടത്തുമെന്നും അദ്ദേഹം പറഞ്ഞു.
ചാന്ദ്രയാൻ-3 ഇത്തവണ സോഫ്റ്റ് ലാൻഡിംഗ് നടത്തുമെന്ന ആത്മവിശ്വാസം പ്രകടിപ്പിച്ച ഡോ ജിതേന്ദ്ര സിംഗ്, പ്രധാനമന്ത്രി ശ്രീ നരേന്ദ്ര മോദിയുടെ മാർഗനിർദേശപ്രകാരം ബഹിരാകാശ രംഗത്ത് ഒരു പുതിയ ചരിത്രം ഇന്ത്യ സൃഷ്ടിക്കുമെന്ന് പ്രതീക്ഷിക്കുന്നതായും പറഞ്ഞു.
ചന്ദ്രയാൻ -3, 2023 ആ ഗസ്റ്റ് 23 ന് ഏകദേശം ഇന്ത്യൻ സമയം 18:04 മണിക്കൂറിൽ ചന്ദ്രനിൽ ഇറങ്ങുമെന്ന് ഐഎസ്ആർഒ അറിയിച്ചു. ഹാർഡ് ലാൻഡിംഗിന് ശേഷം ലാൻഡറിന്റെ ബന്ധം നഷ്ടപ്പെട്ടതിനാൽ ചന്ദ്രയാൻ -2 ദൗത്യം ഭാഗികമായി മാത്രമേ വിജയിച്ചിട്ടുള്ളൂവെങ്കിലും, ചന്ദ്രയാൻ -3 ലാൻഡർ മൊഡ്യൂളും ഇപ്പോഴും പരിക്രമണം ചെയ്യുന്ന ചന്ദ്രയാൻ -2 ഓർബിറ്ററും തമ്മിൽ ഐഎസ്ആർഒ ആശയവിനിമയം സ്ഥാപിച്ചു. ഇന്ന് രാവിലെ, ചന്ദ്രയാൻ -3 പകർത്തിയ ചന്ദ്രന്റെ വിദൂര പ്രദേശത്തിന്റെ പുതിയ ചിത്രങ്ങൾ ഐഎസ്ആർഒ പങ്കിട്ടു.
അമേരിക്ക, റഷ്യ, ചൈന എന്നീ രാജ്യങ്ങൾക്ക് ശേഷം ഈ നേട്ടം കൈവരിക്കുന്ന ലോകത്തിലെ നാലാമത്തെ രാജ്യമായിരിക്കും ഇന്ത്യ, എന്നാൽ ചന്ദ്രന്റെ ദക്ഷിണധ്രുവത്തിൽ ഇറങ്ങുന്ന ലോകത്തിലെ ഏക രാജ്യമാകും ഇന്ത്യ.
ചന്ദ്രയാൻ-3 ദൗത്യത്തിന്റെ പ്രാഥമിക ലക്ഷ്യങ്ങൾ:  ചന്ദ്രോപരിതലത്തിൽ സുരക്ഷിതവും മൃദുവുമായ ലാൻഡിംഗ് നടത്തുക;  റോവർ ചന്ദ്രനിൽ കറങ്ങുന്നത് വിശദീകരിക്കുക, കൂടാതെ  ചന്ദ്രനിൽ ശാസ്ത്രീയ പരീക്ഷണങ്ങൾ നടത്തുക.
ചന്ദ്രയാൻ പരമ്പരയിലെ ആദ്യത്തേത്, അതായത് ചന്ദ്രയാൻ-1, ചന്ദ്രന്റെ ഉപരിതലത്തിൽ ജലത്തിന്റെ സാന്നിധ്യം കണ്ടെത്തിയതായി ഡോ ജിതേന്ദ്ര സിംഗ് അനുസ്മരിച്ചു. ചന്ദ്രയാൻ-3 ദൗത്യം 2023 ജൂലൈ 14 ന് ആന്ധ്രാപ്രദേശിലെ ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിൽ നിന്ന് GSLV മാർക്ക് 3  ഹെവി-ലിഫ്റ്റ് വിക്ഷേപണ വാഹനം വഴി ഉച്ചയ്ക്ക് 2:35 നാണ് വിക്ഷേപിച്ചത്
ആരോഗ്യ, കുടുംബക്ഷേമ മന്ത്രാലയം
കുട്ടികളിലെ ഇമ്മ്യൂണൈസേഷൻ
ന്യൂഡൽഹി , മാർച്ച് 15, 2021
എച്ച് എം ഐ എസ് കണക്ക് പ്രകാരം 2019 ഏപ്രിൽ മുതൽ 2020 മാർച്ച് വരെയുള്ള കാലയളവിൽ 92.58% കുട്ടികൾക്ക് പൂർണ്ണമായും വാക്സിൻ നൽകിയിട്ടുണ്ട് .എങ്കിലും പലവിധ കാരണങ്ങളാൽ കുട്ടികളിൽ വാക്സിനേഷൻ ഡോസ് പൂർത്തിയാക്കാൻ കഴിയാത്ത സാഹചര്യമുണ്ട്. ഇമ്മ്യൂണൈസേഷന്റെ പ്രയോജനത്തെ പറ്റിയുള്ള അവബോധമില്ലായ്മ , രോഗപ്രതിരോധ വാക്സിൻ എടുത്താൽ ദോഷഫലങ്ങൾ ഉണ്ടാകും എന്ന തെറ്റിദ്ധാരണ, കുട്ടികളുടെ യാത്ര, വാക്സിൻ എടുക്കുന്നത് നിരസിക്കൽ, കൃത്യമായ കാലയളവിൽ വാക്സിൻ നൽകാതിരിക്കൽ എന്നിവ പൂർണമായി വാക്സിനേഷൻ നടപ്പാക്കാനാകാത്തതിനുള്ള ചില കാരണങ്ങളാണ്.
വാക്സിനേഷൻ ഇടയ്ക്ക് നിർത്തി വയ്ക്കുകയോ എടുക്കാതിരിക്കുകയോ ചെയ്ത കുട്ടികളെ ഉൾപ്പെടുത്തുന്നതിന് പ്രത്യേകം വാക്സിനേഷൻ പദ്ധതി നടപ്പാക്കിയിട്ടുണ്ട്.
കൂടാതെ ഇലക്ട്രോണിക്, അച്ചടി, സാമൂഹ്യ മാധ്യമങ്ങൾ വഴി ബോധവൽക്കരണം, സാമൂഹിക കൂട്ടായ്മകൾ, സമുദായ പ്രവർത്തനങ്ങൾ, എ എൻ എം,ആശാ പ്രവർത്തകർ എന്നിവർ വഴി നേരിട്ട് വ്യക്തിപരമായ ആശയ വിനിമയം,മാധ്യമങ്ങൾ എന്നിവ വഴി നയതന്ത്രപരമായ നടപടികൾ സ്വീകരിച്ചിട്ടുണ്ട്.
കേന്ദ്ര ആരോഗ്യ കുടുംബ ക്ഷേമ സഹ മന്ത്രി ശ്രീ അശ്വനികുമാർ ചൗബെ ഇന്ന് ലോക്സഭയിൽ അറിയിച്ചതാണ് ഇക്കാര്യം
IE/SKY
(Visitor Counter : 172
പ്രധാനമന്ത്രിയുടെ ഓഫീസ്
ഗുജറാത്ത് തൊഴില് മേളയെ പ്രധാനമന്ത്രി അഭിസംബോധന ചെയ്തു
ഒരു വര്ഷത്തിനുള്ളില് 35,000 തസ്തികകള് നികത്താനാണ് ഗുജറാത്ത് ലക്ഷ്യമിടുന്നത്
10 ലക്ഷം തൊഴിലവസരങ്ങള് നല്കാനാണ് കേന്ദ്രഗവണ്മെന്റിന്റെ ശ്രമം
ഗുജറാത്ത് തൊഴില് മേളയെ പ്രധാനമന്ത്രി ശ്രീ നരേന്ദ്ര മോദി ഇന്ന് വീഡിയോ സന്ദേശത്തിലൂടെ അഭിസംബോധന ചെയ്തു.
വിവിധ ഗ്രേഡുകളിലെ വിവിധ തസ്തികകളിലേക്ക് നിയമന കത്തുകള് ലഭിച്ച ആയിരക്കണക്കിന് യുവജനങ്ങളെ പ്രധാനമന്ത്രി അഭിനന്ദിച്ചു. ധന്തേരാസിന്റെ ശുഭദിനത്തിലാണ് ദേശീയ തലത്തില് തൊഴില്മേളയ്ക്ക് താന് സമാരംഭം കുറിച്ചതെന്ന് പ്രധാനമന്ത്രി അനുസ്മരിച്ചു, അവിടെ അദ്ദേഹം 75,000 ഉദ്യോഗാര്ത്ഥികള്ക്ക് നിയമന കത്തുകള് വിതരണം ചെയ്യുകയും ചെയ്തിരുന്നു. വിവിധ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും സമാനമായ തൊഴില് മേളകള് സംഘടിപ്പിക്കുമെന്ന് ധന്തേരസ് ദിനത്തില് പ്രധാനമന്ത്രി പറഞ്ഞിരുന്നു. ഗുജറാത്ത് അതിവേഗം നീങ്ങുകയും, ഗുജറാത്ത് പഞ്ചായത്ത് സര്വീസ് ബോര്ഡില് നിന്ന് 5000 ഉദ്യോഗാര്ത്ഥികള്ക്കും ഗുജറാത്ത് സബ് ഇന്സ്പെക്ടര് റിക്രൂട്ട്മെന്റ് ബോര്ഡ്, ലോകരക്ഷക് റിക്രൂട്ട്മെന്റ് ബോര്ഡ് എന്നിവയില് നിന്നും 8000 ഉദ്യോഗാര്ത്ഥികള്ക്കും ഇന്ന് നിയമന കത്തുകള് ലഭിക്കുന്നുണ്ടെന്ന് അദ്ദേഹം പറഞ്ഞു. അതിവേഗത്തിലുള്ള ഈ പ്രതികരണത്തിന് ഗുജറാത്ത് മുഖ്യമന്ത്രിയെയും അദ്ദേഹത്തിന്റെ സംഘത്തെയും പ്രധാനമന്ത്രി അഭിനന്ദിച്ചു. ഗുജറാത്തില് സമീപകാലത്ത് പതിനായിരം യുവാക്കള്ക്ക് നിയമന കത്തുകള് നല്കിയിട്ടുണ്ടെന്നും അടുത്ത ഒരു വര്ഷത്തിനുള്ളില് 35,000 തസ്തികകള് നികത്താന് ലക്ഷ്യമിട്ടിട്ടുണ്ടെന്നും പ്രധാനമന്ത്രി അറിയിച്ചു.
ഗുജറാത്തില് നിരവധി തൊഴിലവസരങ്ങളും സ്വയം തൊഴിലവസരങ്ങളും സൃഷ്ടിച്ചതിന് സംസ്ഥാനത്തിന്റെ പുതിയ വ്യവസായ നയത്തെ പ്രധാനമന്ത്രി പ്രശംസിച്ചു. ഓജസ് പോലുള്ള ഡിജിറ്റല് പ്ലാറ്റ്ഫോമുകളെയും €ാസ് 3, 4 തസ്തികകളിലെ ഇന്റര്വ്യൂ പ്രക്രിയ നിര്ത്തലാക്കിയതിനെയും അദ്ദേഹം അഭിനന്ദിച്ചു. 'അനുബന്ധം' മൊബൈല് ആപ്പ് വഴിയും വെബ് പോര്ട്ടല് വഴിയും സംസ്ഥാനത്ത് തൊഴിലന്വേഷകരെയും തൊഴില് ദാതാക്കളെയും ബന്ധിപ്പിച്ച് തൊഴില് നേടല് സുഗമമാക്കുന്നുണ്ടെന്ന് അദ്ദേഹം പറഞ്ഞു. അതുപോലെ, ഗുജറാത്ത് പബ്ലിക് സര്വീസ് കമ്മിഷന്റെ ദ്രുത റിക്രൂട്ട്മെന്റ് മാതൃക ദേശീയതലത്തില് പ്രശംസിക്കപ്പെടുകയാണ്.
വരും മാസങ്ങളിലും ദേശീയ, സംസ്ഥാന തലങ്ങളില് ഇത്തരത്തിലുള്ള തൊഴില് മേളകള് സംഘടിപ്പിക്കുന്നത് തുടരുമെന്ന് പ്രധാനമന്ത്രി പറഞ്ഞു. 10 ലക്ഷം തൊഴിലവസരങ്ങള് നല്കാന് കേന്ദ്ര ഗവണ്മെന്റ് പ്രവര്ത്തിക്കുന്നുണ്ടെങ്കിലും സംസ്ഥാനങ്ങളും കേന്ദ്രഭരണ പ്രദേശങ്ങളും ഈ സംഘടിതപ്രവര്ത്തനത്തില് പങ്കാളികളാകുമ്പോള് ഇതിന്റെ എണ്ണം ഗണ്യമായി ഉയരും. '' ഇത് ഗവണ്മെന്റ് പദ്ധതികള് ഏറ്റവും അവസാനത്തെ ആളില് വരെ എത്തിക്കുന്നതിനും പരിപൂര്ണ്ണമാക്കുന്നതിനുമുള്ള സംഘടിതപ്രവര്ത്തനങ്ങളെ ഇത് വളരെയധികം ശക്തിപ്പെടുത്തും'', അദ്ദേഹം പറഞ്ഞു.
സമൂഹത്തോടും രാജ്യത്തോടും ഉള്ള കടമ നിറവേറ്റാന് 2047ഓടെ വികസിത രാഷ്ട്ര പദവിയിലേക്കുള്ള ഇന്ത്യയുടെ മുന്നേറ്റത്തില് ഈ യുവാക്കളുടെ നിര്ണായക പങ്കിന് അടിവരയിട്ടുകൊണ്ട്, പ്രധാനമന്ത്രി അവരോട് ആവശ്യപ്പെട്ടു. പഠനവും വൈദഗ്ധ്യവും നേടുന്നത് തുടരാനും ജോലി കണ്ടെത്തുന്നാണ് തങ്ങളുടെ വളര്ച്ചയുടെ അവസാനമെന്ന് കണക്കാക്കരുതെന്നും അദ്ദേഹം അവരോട് ആവശ്യപ്പെട്ടു. ''ഇത് നിങ്ങള്ക്കായി നിരവധി വാതിലുകള് തുറക്കുകയാണ്. നിങ്ങളുടെ ജോലി അര്പ്പണബോധത്തോടെ ചെയ്യുന്നത് നിങ്ങള്ക്ക് പറഞ്ഞറിയിക്കാനാവാത്ത സംതൃപ്തി നല്കുകയും വളര്ച്ചയുടെയും പുരോഗതിയുടെയും വാതില് തുറന്നിടുകയും ചെയ്യും'', പ്രധാനമന്ത്രി ഉപസംഹരിച്ചു.
--ND--
center>
My remarks at the Gujarat Rozgar Mela. Congratulations to the newly inducted appointees. https://t.co/IGwKXdwnRP
— Narendra Modi  October 29, 2022
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 178.55 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 63,878പേര്
ചികിത്സയിലുള്ളത് 0.15 ശതമാനം പേര്
രോഗമുക്തി നിരക്ക് 98.65 %
കഴിഞ്ഞ 24 മണിക്കൂറിനിടെ 11,651 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,23,78,721 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 5,921 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 77.19 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 9,40,905 പരിശോധനകള്.
-ND-
(Visitor Counter : 104
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 194.76 കോടി കടന്നു
ന്യൂ ഡൽഹി: ജൂൺ 10, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 194.76 കോടി  കടന്നു. 2,49,36,054 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.49 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 36,267 പേരാണ്. ഇത് ആകെ രോഗബാധിതരുടെ 0.08 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 3,791 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,44,092 ആയി. ദേശീയ രോഗമുക്തി നിരക്ക് 98.70%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 7,584 പേർക്കാണ്.
കഴിഞ്ഞ 24 മണിക്കൂറിൽ 3,35,050 പരിശോധനകൾ നടത്തി. 85.41 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.50 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.26 ശതമാനമാണ്.
RRTN
(Visitor Counter : 93
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ഹോളി ആശംസ
പ്രധാനമന്ത്രി ശ്രീ നരേന്ദ്ര മോദി എല്ലാവർക്കും സന്തോഷകരവും വർണ്ണാഭവുമായ ഹോളി ആശംസിക്കുകയും, ഏവരുടെയും ജീവിതത്തിൽ സന്തോഷവും ഉല്ലാസവും നേരുകയും ചെയ്തു.
പ്രധാനമന്ത്രി ട്വീറ്റ് ചെയ്തു
നിങ്ങൾക്കെല്ലാവർക്കും സന്തോഷകരവും വർണ്ണാഭവുമായ ഹോളി ആശംസിക്കുന്നു!
-ND-
(
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ പശ്ചിമ ബംഗാളിലെ ജല്പായ്ഗുരി സന്ദര്ശിക്കും
പശ്ചിമ ബംഗാളില് 1938 കോടി രൂപയ്ക്കുള്ള ദേശീയപാത പദ്ധതിക്ക് തറക്കല്ലിടും
ജല്പായ്ഗുരിയില് ഹൈക്കോടതിയുടെ പുതിയ സര്ക്യൂട്ട് ബഞ്ചിന്റെ ഉദ്ഘാടനവും നിര്വ്വഹിക്കും
പ്രധാനമന്ത്രി ശ്രീ. നരേന്ദ്ര മോദി നാളെ  പശ്ചിമ ബംഗാളിലെ ജല്പായ്ഗുരി സന്ദര്ശിക്കും. അവിടെ അദ്ദേഹം ദേശീയപാത 31 ഡി യിലെ ഫലാകാത്താ - സല്സലാബാരി ഭാഗത്തെ നാല് വരി പാതയാക്കുന്നതിന് തറക്കല്ലിടും. ഏകദേശം 1,938 കോടി രൂപ ചെലവിലാണ് 41.7 മീറ്റര് ദൈര്ഘ്യം വരുന്ന ഈ പാത നിര്മ്മിക്കുക.
ഈ പദ്ധതി സല്സലാബാരിയില് നിന്നും അലീപൂര്ദ്വാരില് നിന്നും സിലിഗുഡിയിലേക്കുള്ള ദൂരം ഏകദേശം 50 കിലോമീറ്ററോളം കുറയ്ക്കും. സിലിഗുഡിയിലേക്ക് വേഗത്തില് എത്താന് കഴിയുക എന്നതിനര്ത്ഥം റെയില്വേയുമായും വ്യോമപാതകളുമായും മെച്ചപ്പെട്ട ബന്ധപ്പെടല് സാധ്യമാകും എന്നതാണ്. ഈ മേഖലയില് നിന്നുള്ള തേയിലയുടെയും മറ്റ് കാര്ഷിക ഉല്പ്പന്നങ്ങളുടെയും വിപണികളിലേക്കുള്ള മെച്ചപ്പെട്ട നീക്കം ദേശീയപാത ഉറപ്പാക്കും. വര്ദ്ധിച്ച കണക്ടിവിറ്റി ഈ മേഖലയിലെ വിനോദസഞ്ചാരവും വര്ദ്ധിപ്പിക്കും. ഇവയെല്ലാം കൂടി ഫലത്തില് സംസ്ഥാനത്തെ സാമൂഹിക - സാമ്പത്തിക പ്രവര്ത്തനങ്ങള്ക്ക് വലിയ തോതില് ആക്കമേകി കൊണ്ട് തദ്ദേശീയ ജനങ്ങള്ക്ക് കൂടുതല് തൊഴില് അവസരങ്ങള് തുറന്നുകൊടുക്കും.
റോഡ് ഉപയോക്താക്കള്ക്ക് ആശ്വാസം പകരുന്നതിന് ആവശ്യമായ എല്ലാ സുരക്ഷാ മാനദണ്ഡങ്ങളും ദേശീയപാതയില് ഉള്പ്പെടുത്തും. മൂന്ന് റെയില്വേ മേല്പ്പാലങ്ങള്, രണ്ട് ഫ്ളൈ ഓവറുകള്, വാഹനങ്ങള്ക്കായി മൂന്ന് അടിപ്പാതകള്, എട്ട് വലിയ പാലങ്ങള്, 17 ചെറിയ പാലങ്ങള് തുടങ്ങിയവ ദേശീയപാതയുടെ ഈ സെക്ഷനില് ഉണ്ടായിരിക്കും.
പ്രധാനമന്ത്രി ശ്രീ. നരേന്ദ്ര മോദി ജല്പായ്ഗുരിയില് പുതിയ ഹൈക്കോടതി സര്ക്യൂട്ട് ബഞ്ചിന്റെ ഉദ്ഘാടനവും നിര്വ്വഹിക്കും. കല്ക്കട്ട ഹൈക്കോടതിയുടെ ജല്പായ്ഗുരിയിലെ സര്ക്യൂട്ട് ബഞ്ച് ഡാര്ജലിംഗ്, കലിംപോങ്, ജയ്പാല്ഗുരി, വടക്കന് ബംഗാളിലെ കൂച്ച് ബെഹാര് എന്നിവിടങ്ങളിലെ ജനങ്ങള്ക്ക് വേഗത്തില് നീതിനിര്വ്വഹണം നടപ്പാക്കും. ഈ നാല് ജില്ലകളിലെയും കക്ഷികള്ക്ക് 600 കിലോമീറ്ററോളം യാത്ര ചെയ്ത് കല്ക്കട്ട ഹൈക്കോടതിയെ സമീപിക്കുന്നതിന് പകരം 100 കിലോമീറ്ററില് താഴെ ദൂരത്തുള്ള പുതിയ സര്ക്യൂട്ട് ബഞ്ചിനെ സമീപിക്കാനാകും.
ND MRD - 98
(
ആരോഗ്യ, കുടുംബക്ഷേമ മന്ത്രാലയം
ഡോക്ടര്മാര്ക്ക്ജോലിചെയ്യുന്നതിന് സുരക്ഷിതമായഅന്തരീക്ഷംഒരുക്കുന്നതിന് എല്ലാ പിന്തുണയും നല്കുമെന്ന്കേന്ദ്ര ആരോഗ്യമന്ത്രി ഡോ. ഹര്ഷ് വര്ദ്ധന്
ഡോക്ടര്മാര്ക്കെതിരെ നടക്കുന്ന അക്രമണങ്ങളുടെ പശ്ചാത്തലത്തില്ആശുപത്രികള്ക്ക്സുരക്ഷ ഒരുക്കുന്നത്സംബന്ധിച്ച്കേന്ദ്ര ആഭ്യന്തര മന്ത്രാലയവുമായി ചര്ച്ച നടത്തുമെന്ന്കേന്ദ്ര ആരോഗ്യമന്ത്രി ഡോക്ടര്ഹര്ഷ് വര്ദ്ധന് പറഞ്ഞു. സംസ്ഥാനങ്ങളിലെമുഖ്യമന്ത്രിമാര്, ആരോഗ്യമന്ത്രിമാര്എന്നിവരുമായുംഇക്കാര്യം ചര്ച്ച ചെയ്യുമെന്ന്അദ്ദേഹംവ്യക്തമാക്കി. ന്യൂഡല്ഹിയില്തന്നെ സന്ദര്ശിച്ച ഡോക്ടര്മാരുടെ പ്രതിനിധി സംഘത്തോട്സംസാരിക്കവെ പശ്ചിമ ബംഗാളില്ഡോക്ടര്മാര്ക്കെതിരെ നടക്കുന്ന അക്രമങ്ങളെശക്തിയായി അപലപിക്കുന്നുവെന്ന്കേന്ദ്ര മന്ത്രി പറഞ്ഞു. പശ്ചിമ ബംഗാള്മുഖ്യമന്ത്രിയുമായിഇക്കാര്യം ചര്ച്ച ചെയ്യുമെന്നുംഅദ്ദേഹംഅറിയിച്ചു.
ഡോക്ടര്മാര്ക്കും, ആശുപത്രികള്ക്കും നേരെ ആക്രമണങ്ങള്ഉണ്ടാകാതിരിക്കാനും, ഭയംകൂടാതെതങ്ങളുടെകൃത്യനിര്വ്വഹണത്തിനുള്ളഅന്തരീക്ഷമൊരുക്കാനും സംസ്ഥാനങ്ങള് സാധ്യമായഎല്ലാ നടപടികളുംകൈക്കൊള്ളണമെന്ന്കേന്ദ്ര ആരോഗ്യമന്ത്രി നിര്ദ്ദേശിച്ചു.
സമരത്തിന് പകരം പ്രതീകാത്മകമാര്ഗ്ഗങ്ങള് അവലംബിക്കണമെന്ന്ഡോക്ടര്മാരോട്, വിശേഷിച്ച് പശ്ചിമ ബംഗാളിലെഡോക്ടര്മാരോട്ഡോ. ഹര്ഷ് വര്ദ്ധന് അഭ്യര്ത്ഥിച്ചു. രോഗികള്ക്ക്ഒരുകാരണവശാലുംഅടിയന്തരആരോഗ്യസേവനങ്ങള് നിഷേധിക്കരുത്. ഡോക്ടര്മാര്ക്ക്തങ്ങളുടെചുമതലകള്സമാധാനപരമായും, അര്പ്പണ മനോഭാവത്തോടെയും നിറവേറ്റുന്നതിന് എല്ലാവിധ പിന്തുണയും നല്കണമെന്നും, അക്രമത്തിലേയ്ക്ക്തിരിയരുതെന്നുംരോഗികളോടും, അവരുടെകുടുംബാംഗങ്ങളോടുംകേന്ദ്ര ആരോഗ്യമന്ത്രി അഭ്യര്ത്ഥിച്ചു.
(ND/MRD